cyanic-selkie/wikianc huggingface dataset:
พระพิมพ์
ประวัติ
พระพิมพ์ในสมัยลพบุรีมักแสดงภาพเป็นพระพุทธรูปหลายองค์หรือพระพุทธรูปกับพระโพธิสัตว์รวมกันอยู่ในแผงพระพิมพ์เดียวกัน พระพิมพ์ในสมัยสุโขทัยมีแนวคิดการสร้างเพื่อเป็นปัจจัยให้ผู้สร้างนั้นได้เกิดในสมัยพระศรีอริยเมตไตรยตามความเชื่อในเรื่องไตรภูมิพระร่วง พระพิมพ์ในสมัยสุโขทัยมักสร้างด้วยเนื้อดินเผาและเนื้อชิน โดยพบตามกรตามเจดีย์ พระพิมพ์แบบสุโขทัยถือได้ว่างดงามกว่าสมัยอื่น ๆ
ในสมัยอยุธยามีการเปลี่ยนคติการสร้างพระพิมพ์ คนเริ่มเชื่อกันเรื่องเหนือธรรมชาติ ไสยศาสตร์ การสร้างพระพิมพ์จึงเพื่อความเป็นสิริมงคล ความศักดิ์สิทธิ์ เพื่อนำพกติดตัวไปได้ เช่นในลิลิตตะเลงพ่ายระบุว่าสมเด็จพระนเรศวรมหาราชทรงนำพระพิมพ์ของเมืองพิจิตรติดไว้ที่พระมาลาเมื่อเวลาออกทำศึก
ในสมัยรัตนโกสินทร์ พระพิมพ์ที่สร้างขึ้นได้รับการเคารพบูชาจนกลายมาเป็นพระเครื่อง
พระราชพงศาวลีราชวงศ์ที่สิบเอ็ดแห่งอียิปต์
นี่คือพระราชพงศาวลีของราชวงศ์ที่สิบเอ็ดแห่งอียิปต์ที่เริ่มต้นตั้งแต่การครองราชย์ของฟาโรห์เมนทูโฮเตปที่ 1 จนสิ้นสุดลงที่การสวรรคตของฟาโรห์เมนทูโฮเตปที่ 4 ในขณะที่จุดเริ่มต้นของราชอาณาจักรกลางได้เริ่มขึ้นจากการรวมตัวกันของอียิปต์โบราณภายใต้อำนาจของฟาโรห์เมนทูโฮเตปที่ 2
พระราชพงศาวลีของราชวงศ์ที่ 11 ยังไม่เป็นที่กระจ่าง เพราะมีความสัมพันธ์ที่คลุมเครืออยู่หลายอัน
โรงเรียนมัธยมยางสีสุราช
โรงเรียนมัธยมยางสีสุราช เป็นโรงเรียนมัธยมศึกษาประจำอำเภอยางสีสุราช จังหวัดมหาสารคาม สังกัดสำนักงานเขตพื้นที่การศึกษามัธยมศึกษาเขต 26 กรมสามัญศึกษา กระทรวงศึกษาธิการ เดิมเป็นโรงเรียนสาขาของโรงเรียนนาเชือกพิทยาสรรค์ ตั้งอยู่บริเวณกิโลเมตรที่ 2 ถนนยางสีสุราช – นาดูน ตำบลบ้านกู่ อำเภอยางสีสุราช จังหวัดมหาสารคาม ปัจจุบันเปิดสอนในช่วงชั้นมัธยมศึกษาตอนต้นและตอนปลาย ภายใต้สังกัดสำนักงานเขตพื้นที่การศึกษามัธยมศึกษา เขต 26 กระทรวงศึกษาธิการ สหวิทยาเขต สารคามใต้
ประวัติโรงเรียน
โรงเรียนมัธยมยางสีสุราช สังกัดสำนักงานเขตพื้นที่การศึกษามัธยมศึกษา เขต 26 ได้รับอนุมัติจัดตั้งเมื่อวันที่ 30 เมษายน 2539 โดยยกฐานะจากโรงเรียนสาขาของโรงเรียนนาเชือกพิทยาสรรค์ เปิดทำการเรียนการสอนครั้งแรก ในปีการศึกษา 2539 อาศัยอาคารเรียนชั่วคราวที่ศาลาเอนกประสงค์บ้านหนองกอก หมู่ที่ 3 ตำบลยางสีสุราช อำเภอยางสีสุราช จังหวัดมหาสารคาม มีครูอาจารย์จากโรงเรียนนาเชือกพิทยาสรรค์มาช่วยปฏิบัติการสอน
พ.ศ. 2536 ได้รับมอบที่ดินป่าสาธารณะประโยชน์จากสภาตำบลบ้านกู่ ให้เป็นสถานที่จัดตั้งโรงเรียน จำนวน 80 ไร่ ซึ่งเป็นพื้นที่ในการจัดตั้งโรงเรียนในปัจจุบัน
พ.ศ. 2537 ได้รับความอนุเคราะห์จากสโมสรไลออนส์รัตนโกสินทร์ และสโมสรไลออนส์โอซากา มิยาโกจิ ประเทศญี่ปุ่น ก่อสร้างอาคารชั่วคราว โดยใช้แรงงานจากชุมชน และได้รับการสนับสนุนอาคารร่วมใจพัฒนารวมทั้งวัสดุอุปกรณ์ จากการกีฬาแห่งประเทศไทย การบินไทย คุณสุวรรณ การภูธรและ ดร.วิลัดดา เตชะเวช
ปัจจุบันเปิดทำการเรียนการสอน ในระดับมัธยมศึกษา (ม.1 – ม.6)
อาคาร สถานที่
โรงเรียนมัธญมยางสีสุราช ตั้งอยู่ในที่ดินป่าสาธารณะประโยชน์จากสภาตำบลบ้านกู่ จำนวนพื้นที่ 80 ไร่ มีพระพุทธสีลาวรมุณีสีสุราช เป็นพระพุทธรูปประจำโรงเรียน ภายในประกอบด้วยอาคารเรียนเบ็ดเสร็จ 1 หลัง อาคารเรียนชั่วคราว 3 หลัง อาคารหอประชุม โรงอาหาร สนามฟุตบอลและสระน้ำ
หลักสูตร
โรงเรียนมัธยมยางสีสุราชเปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่างๆ รวมแปดกลุ่ม คือ
ทองดีฟันขาว
ทองดีฟันขาว (Thong Dee Fun Khao) เป็นภาพยนตร์ไทยแนวแอกชันปี พ.ศ. 2560 จาก สหมงคลฟิล์ม อินเตอร์เนชั่นแนล ที่ดัดแปลงจากชีวิตจริงของฮีโร่ในตำนานพระยาพิชัยดาบหัก ทหารผู้ภักดีของสมเด็จพระเจ้าตากสินมหาราช กำกับโดย บิณฑ์ บรรลือฤทธิ์ นำแสดงโดย บัวขาว บัญชาเมฆ, ศรศิลป์ มณีวรรณ์ และ นันทวุฒิ บุญรับทรัพย์ ออกฉายครั้งแรกเมื่อวันพฤหัสบดีที่ 9 กุมภาพันธ์ พ.ศ. 2560
เนื้อเรื่อง
ภาพยนตร์แอ็คชั่นอิงประวัติศาสตร์ "ทองดี ฟันขาว" เล่าถึงความมุ่งมั่นไม่ย่อท้อ ความกล้าหาญ ความจงรักภักดีของ "ทองดีฟันขาว" นักมวยที่มีพรสวรรค์ที่โชคชะตานำพาเขาให้มาเป็นทหารที่จงรักภักดีต่อสมเด็จพระเจ้าตากสินมหาราช และต่อสู้เพื่อปกป้องประเทศเป็นวีรบุรุษของคนไทยที่รู้จักในชื่อ "พระยาพิชัยดาบหัก"
ฟุตบอลเอเชียเยาวชนหญิงอายุไม่เกิน 16 ปี 2017
ฟุตบอลเอเชียเยาวชนหญิงอายุไม่เกิน 16 ปี 2017 เป็นการแข่งขันฟุตบอลเอเชียเยาวชนหญิงอายุไม่เกิน 16 ปี ครั้งที่ 7 เป็นการแข่งขันฟุตบอลชิงแชมป์เยาวชนระดับนานาชาติที่จัดขึ้นโดยสมาพันธ์ฟุตบอลเอเชีย (เอเอฟซี) สำหรับทีมชาติหญิงชุดอายุไม่เกิน 16 ปี ของทวีปเอเชีย ทัวร์นาเมนต์จัดขึ้นที่ประเทศไทยในเดือนกันยายน พ.ศ. 2560 โดยมีทั้งหมดแปดทีมเข้าร่วมแข่งขันในทัวร์นาเมนต์นี้
รอบคัดเลือก
การจับสลากสำหรับรอบคัดเลือกจะจัดขึ้นเมื่อวันที่ 19 พฤษภาคม พ.ศ. 2559 (ค.ศ. 2016) สี่ทีมได้สิทธิ์ผ่านเข้ารอบโดยตรงสำหรับทัวร์นาเมนต์รอบสุดท้ายโดยพิจารณาจากผลงานในปี 2558 ในขณะที่ทีมที่เข้าแข่งขันทีมอื่น ๆ ต้องผ่านการคัดเลือกสำหรับสี่ทีมที่เหลือ รอบคัดเลือกมีขึ้นตั้งแต่วันที่ 27 สิงหาคม พ.ศ. 2559 ถึง 4 กันยายน พ.ศ. 2559.
ทีมที่เข้ารอบ
แปดทีมด้านล่างนี้ได้ผ่านเข้ารอบสำหรับรอบสุดท้าย
รอบแบ่งกลุ่ม
สองทีมที่ดีที่สุดของแต่ละกลุ่มจะได้ผ่านเข้าสู่รอบรองชนะเลิศ
เวลาทั้งหมดเป็นเวลาท้องถิ่น, ICT (UTC+7).
รอบรองชนะเลิศ
ผู้ชนะจะได้สิทธิ์ไปเล่นสำหรับ ฟุตบอลโลกหญิงอายุไม่เกิน 17 ปี 2018.
นัดชิงอันดับที่สาม
ผู้ชนะจะได้ผ่านเข้าไปเล่น ฟุตบอลโลกหญิงอายุไม่เกิน 17 ปี 2018.
รางวัล
รางวัลด้านล่างนี้จะมอบให้หลังสิ้นสุดการแข่งขัน.
ปีแยร์-ฟร็องซัว บูชาร์
ปีแยร์-ฟร็องซัว-ซาวีเย บูชาร์ (Pierre-François-Xavier Bouchard) เป็นนายทหารในกองทัพฝรั่งเศส เขาเป็นผู้คนพบศิลาโรเซตตา ซึ่งทำให้มนุษยชาติสามารถถอดความหมายของอักขระอียิปต์โบราณได้เป็นครั้งแรก
ร้อยตรีบูชาร์เดินทางถึงในวันที่ 4 กรกฎาคม ค.ศ. 1798 หลังกองทัพฝรั่งเศสเข้ายึดเมืองอเล็กซานเดรียได้ เขาได้รับแต่งตั้งเป็นสมาชิกคณะกรรมการวิทยาศาสตร์และศิลปศาสตร์ (Commission des Sciences et des Arts) โดยมีหัวหน้าคณะคือนีกอลา-ฌัก กงเต (Nicolas-Jacques Conté) บูชาร์ปฏิบัติหน้าที่จนได้รับเลื่อนยศเป็นร้อยโทและลาออกจากคณะกรรมการวิทยาศาสตร์และศิลปศาสตร์ในวันที่ 28 พฤศจิกายน ค.ศ. 1798 เพื่อทำงานด้านทหารเต็มตัว
ร้อยโทบูชาร์ได้ประจำการในป้อมปราการฌูว์เลียงใกล้กับเมืองโรเซตตา ในช่วงนี้เอง เขาค้นพบศิลาในวันที่ 15 หรือ 19 กรกฎาคม ค.ศ. 1799 บูชาร์ปฏิบัติหน้าที่ในอียิปต์ต่อจนได้เลื่อนยศเป็นร้อยเอกใน ค.ศ. 1800 กระทั่งเดินทางกลับฝรั่งเศสในเดือนกรกฎาคม ค.ศ. 1801
ประวัติ
17711822
กีฬาเคอร์ลิงในโอลิมปิกฤดูหนาว 2022
กีฬาเคอร์ลิงในโอลิมปิกฤดูหนาว 2022 จะจัดขึ้นที่ศูนย์กีฬาทางน้ำแห่งชาติปักกิ่ง กรุงปักกิ่ง สาธารณรัฐประชาชนจีน ซึ่งเป็นหนึ่งในสนามของโอลิมปิกกรีน การแข่งขันเคอร์ลิงทั้งหมด 3 รายการ จะจัดขึ้นระหว่างวันที่ 2 ถึง 20 กุมภาพันธ์ พ.ศ. 2565
รอบคัดเลือก
จะมีโควตาสูงสุด 120 ที่นั่งสำหรับนักกีฬาเพื่อแข่งขัน การคัดเลือกนี้อ้างอิงจากการจัดอันดับโลกในวันที่ 16 มกราคม พ.ศ. 2565
ปลาตะลุมพุกฮิลซา
ปลาตะลุมพุกฮิลซา (Hilsa shad, Ilisha, โอริยา: ଇଲିଶି, Ilishii, เบงกอล: ইলিশ, Ilish, เตลูกู: పులస, Pulasa หรือ Polasa, สินธี: پلو مڇي, Pallu Machhi) เป็นปลาทะเลชนิดหนึ่ง มีชื่อวิทยาศาสตร์ว่า Tenualosa ilisha อยู่ในวงศ์ปลาหลังเขียว (Clupeidae)
ปลาตะลุมพุกฮิลซา เป็นปลาที่มีความสำคัญอย่างยิ่งโดยเฉพาะประเทศในแถบอ่าวเบงกอล เช่น บังกลาเทศ, อินเดียและพม่าเนื่องจากใช้เป็นอาหารบริโภคกันมาอย่างยาวนาน จนเสมือนเป็นสมบัติของชาติชิ้นหนึ่งของบังกลาเทศ
มีลักษณะคล้ายกับปลาตะลุมพุก (T. toli) มีเกล็ดบริเวณสันท้อง 30-33 เกล็ด ครีบใสและมีจุดสีดำที่ช่องปิดเหงือก เมื่อยังเป็นปลาวัยอ่อนจะมีจุดตามลำตัวสีต่าง ๆ เช่น สีเงิน, สีทอง และสีม่วง มีซี่กรองเหงือก 30-40 ซี่ ขณะที่ปลาตะลุมพุกจะมีมากกว่าคือ 60-100 ซี่ ความยาวเต็มที่ประมาณ 60 เซนติเมตร โดยปกติแล้วเป็นปลาที่อาศัยอยู่ในทะเลใกล้ชายฝั่ง กินแพลงก์ตอนเป็นอาหาร เมื่อจะวางไข่จะอพยพเข้ามาสู่แหล่งน้ำจืด ได้แก่ แม่น้ำและปากแม่น้ำ เพื่อวางไข่ ลูกปลาจะฟักและเลี้ยงดูตัวเองในน้ำจืด พบกระจายพันธุ์ทั่วไปในมหาสมุทรอินเดีย ได้แก่ อ่าวเปอร์เซีย, ภาคตะวันตกและตะวันออกของพม่า, อินเดีย และมีรายงานจากอ่าวตังเกี๋ยและแม่น้ำไทกริสในอิหร่าน ซึ่งอยู่ในภูมิภาคตะวันออกกลางด้วย
ปลาตะลุมพุกฮิลซา ปัจจุบันเป็นปลาที่พบได้มากและหลากหลายกว่าปลาตะลุมพุก ซึ่งปลาตะลุมพุกที่นำมารับประทานและมีการซื้อขายกันในตลาดในประเทศไทย เชื่อว่าน่าจะเป็นปลาชนิดนี้มากกว่า และกล่าวกันว่าเป็นปลาระดับสูงกว่าปลาตะลุมพุก โดยเนื้ออุดมไปด้วยกรดไขมันที่มีความสำคัญ อาทิ โอเมกา 3
คณะแพทยศาสตร์ มหาวิทยาลัยนเรศวร
คณะแพทยศาสตร์ มหาวิทยาลัยนเรศวร (อังกฤษ : Faculty of Medicine, Naresuan University) ก่อตั้งเมื่อวันที่ 18 มกราคม พ.ศ. 2537 เป็นคณะที่จัดตั้งขึ้นเป็นลำดับที่ 5 ของมหาวิทยาลัยนเรศวร และเป็นคณะแพทยศาสตร์ที่จัดตั้งขึ้นเป็นลำดับที่ 12 ของประเทศไทย โดยในช่วง 10 ปีแรกได้ร่วมมือกับทางโรงพยาบาลสังกัดกระทรวงสาธารณสุขในการร่วมผลิตแพทย์ตามนโยบายการแก้ไขปัญหาการขาดแคลนแพทย์ในส่วนภูมิภาค และหลังจากนั้นคณะแพทยศาสตร์ มหาวิทยาลัยนเรศวรจึงเริ่มพัฒนาโรงพยาบาลมหาวิทยาลัยนเรศวร เพื่อเป็นโรงพยาบาลหลักในการทำการเรียนการสอนของนิสิตแพทย์  โดยมีความร่วมมือระหว่างเครือข่ายศูนย์แพทยศาสตรศึกษาชั้นคลินิก ทั้ง 5 แห่งในการพัฒนาทางด้านวิชาการและบริการร่วมกัน
ประวัติ
การจัดตั้งคณะแพทยศาสตร์ มหาวิทยาลัยนเรศวรเริ่มขึ้นตั้งแต่ปี พ.ศ. 2525 ในสมัยที่มหาวิทยาลัยนเรศวรยังคงเป็นมหาวิทยาลัยศรีนครินทรวิโรฒ วิทยาเขตพิษณุโลก โดยภายหลังจากกระทรวงมหาดไทยอนุญาตให้มหาวิทยาลัยศรีนครินทรวิโรฒ วิทยาเขตพิษณุโลกใช้ประโยชน์ในที่ดินทุ่งหนองอ้อ-ปากคลองจิก ซึ่งเป็นที่ตั้งของมหาวิทยาลัยในปัจจุบัน เพื่อขยายโครงการของมหาวิทยาลัยแล้ว ทางวิทยาเขตได้จัดทำ "แผนพัฒนาวิทยาเขตพิษณุโลก" ขึ้น โดยมีโครงการจัดตั้งคณะขึ้นมาใหม่ 3 คณะ คือ คณะเกษตรศาสตร์ คณะวิศวกรรมศาสตร์และเทคโนโลยี รวมทั้งคณะแพทยศาสตร์และพยาบาลศาสตร์ด้วย
ภายหลังจากมหาวิทยาลัยศรีนครินทรวิโรฒ วิทยาเขตพิษณุโลกยกฐานะขึ้นเป็น "มหาวิทยาลัยนเรศวร" เมื่อวันที่ 29 กรกฎาคม พ.ศ. 2533 แล้ว การจัดตั้งคณะแพทยศาสตร์ได้ดำเนินการอีกครั้งในปี พ.ศ. 2536 ซึ่งรัฐบาลในขณะนั้นมีนโยบายแก้ไขปัญหาการขาดแคลนแพทย์ในส่วนภูมิภาค โดยจัดให้มีการผลิตแพทย์เพิ่มและกระจายแพทย์ลงสู่ส่วนภูมิภาคให้มากขึ้น รัฐบาลจึงศึกษาความเป็นไปได้ถึงความเหมาะสมของการจัดตั้งคณะแพทยศาสตร์ขึ้นใหม่ในมหาวิทยาลัยภูมิภาค
จากแนวทางดังกล่าว มหาวิทยาลัยนเรศวรได้เสนอความเห็นเกี่ยวกับการจัดตั้งคณะแพทยศาสตร์ต่อทบวงมหาวิทยาลัย เมื่อวันที่ 18 กุมภาพันธ์ พ.ศ. 2536 โดยมีแนวทางที่จะใช้ทรัพยากรของมหาวิทยาลัยร่วมกับโรงพยาบาลในสังกัดกระทรวงสาธารณสุขในจังหวัดพิษณุโลกและจังหวัดภาคเหนือตอนล่างให้เกิดประโยชน์สูงสุด จึงได้ลงนามความร่วมมือการผลิตแพทย์ระหว่างกระทรวงสาธารณสุขและมหาวิทยาลัยนเรศวรในปี พ.ศ. 2537 หลังจากที่คณะรัฐมนตรีในขณะนั้นมีมติเห็นชอบให้กระทรวงสาธารณสุข ร่วมมือกับทบวงมหาวิทยาลัย จัดทำโครงการร่วมผลิตแพทย์เพิ่มเพื่อชาวชนบท (The Collaborative Project to Increase Production of Rural Doctor-CPIRD)
คณะรัฐมนตรีจึงมีมติให้จัดตั้งคณะแพทยศาสตร์ มหาวิทยาลัยนเรศวร เมื่อวันที่ 18 มกราคม พ.ศ. 2537 และในคราวเดียวกันนั้น คณะรัฐมนตรีได้อนุมัติโครงการก่อสร้างอาคารศูนย์วิจัยทางวิทยาศาสตร์สุขภาพ โดยมุ่งหวังให้เป็นสถานที่สำหรับการเรียนการสอนนิสิตในกลุ่มวิทยาศาสตร์สุขภาพทั้งหมดของมหาวิทยาลัย และเพื่อเป็นโรงพยาบาลหลักของคณะสำหรับการเรียนการสอนของนิสิตแพทย์ต่อไปในอนาคต ซึ่งการก่อสร้างอาคารศูนย์วิจัยทางวิทยาศาสตร์สุขภาพแล้วเสร็จและเริ่มเปิดให้บริการแก่ประชาชนทั่วไปตั้งแต่ปี พ.ศ. 2545 ในช่วงแรกได้ใช้ชื่อว่า "สถาบันวิจัยทางวิทยาศาสตร์สุขภาพ มหาวิทยาลัยนเรศวร" โดยเป็นหน่วยงานที่ขึ้นตรงต่อมหาวิทยาลัยนเรศวร เพื่อความคล่องตัวในการบริหารงาน และต่อมาได้เข้ารวมเข้าเป็นส่วนหนึ่งของคณะแพทยศาสตร์ในปี พ.ศ. 2548 พร้อมทั้งใช้ชื่อเป็น "โรงพยาบาลมหาวิทยาลัยนเรศวร"
คณะแพทยศาสตร์ มหาวิทยาลัยนเรศวรเริ่มรับนิสิตแพทย์รุ่นแรกตั้งแต่ปีการศึกษา 2538 โดยในช่วงแรกทำการเรียนการสอนชั้นปรีคลินิก (ชั้นปีที่ 1 - 3) ที่คณะแพทยศาสตร์และคณะอื่นๆ ในมหาวิทยาลัยนเรศวร จากนั้นจึงไปศึกษาต่อระดับชั้นคลินิก (ชั้นปีที่ 4 - 6) ที่โรงพยาบาลพุทธชินราช พิษณุโลก ซึ่งหลักสูตรแพทยศาสตรบัณฑิตของมหาวิทยาลัยนเรศวรได้รับการรับรองจากแพทยสภาเมื่อปี พ.ศ. 2539 จากนั้นในปี พ.ศ. 2542 คณะแพทยศาสตร์ มหาวิทยาลัยนเรศวรได้ขยายการเรียนการสอนชั้นคลินิกเพิ่มโดยร่วมมือกับทางโรงพยาบาลอุตรดิตถ์ ซึ่งนิสิตแพทย์ทั้งหมดจะอยู่ในโครงการร่วมผลิตแพทย์เพิ่มเพื่อชาวชนบท โดยรับนิสิตจากโควตาในพื้นที่ภาคเหนือตอนล่าง
ปีการศึกษา 2546 คณะแพทยศาสตร์ มหาวิทยาลัยนเรศวร เปิดรับนิสิตแพทย์แนวใหม่ (New Tract) โดยรับจากบุคลากรสังกัดกระทรวงสาธารณสุข เพื่อให้โอกาสผู้สำเร็จการศึกษาในระดับปริญญาตรี สาขาวิชาวิทยาศาสตร์หรือสาขาวิทยาศาสตร์สุขภาพที่มีประสบการณ์ในการทำงานเกี่ยวกับการสาธารณสุข เข้าศึกษาต่อในหลักสูตรแพทยศาสตรบัณฑิต ซึ่งเป็นหลักสูตรที่มีระยะเวลาเวลาศึกษา 5 ปี (เทียบโอนหน่วยกิตในชั้นปีที่ 1) และศึกษาตามหลักสูตรแพทยศาสตรบัณฑิต เหมือนกับนิสิตแพทย์ปกติทุกประการ ซึ่งจะอยู่ในโครงการร่วมผลิตแพทย์เพิ่มเพื่อชาวชนบทเช่นเดียวกัน โดยจะทำการเรียนการสอนชั้นคลินิกที่โรงพยาบาลสมเด็จพระเจ้าตากสินมหาราช โรงพยาบาลแพร่ และ โรงพยาบาลพิจิตร
ต่อมาในปี พ.ศ. 2547 คณะแพทยศาสตร์ มหาวิทยาลัยนเรศวร เปิดรับนิสิตแพทย์ระบบคัดเลือกจากส่วนกลางของสำนักงานคณะกรรมการการอุดมศึกษา (สกอ.) ซึ่งไม่ได้อยู่ในโครงการร่วมผลิตแพทย์เพิ่มเพื่อชาวชนบทของกระทรวงสาธารณสุข โดยนิสิตแพทย์กลุ่มนี้จะทำการเรียนการสอนชั้นคลินิกที่โรงพยาบาลมหาวิทยาลัยนเรศวร และโรงพยาบาลเชียงรายประชานุเคราะห์ (สำหรับโรงพยาบาลเชียงรายประชานุเคราะห์ จะรับเฉพาะนิสิตแพทย์ที่เข้าทำการศึกษาในปีการศึกษา 2547 - 2548 เท่านั้น) และตั้งแต่ปีการศึกษา 2550 เป็นต้นไปทางคณะแพทยศาสตร์ มหาวิทยาลัยนเรศวรได้เปลี่ยนวิธีการรับนิสิตแพทย์ระบบคัดเลือกจากส่วนกลาง โดยรับร่วมกับกลุ่มสถาบันแพทยศาสตร์แห่งประเทศไทย (กสพท.)
ภาควิชา
ปัจจุบัน คณะแพทยศาสตร์ มหาวิทยาลัยนเรศวรประกอบด้วยภาควิชาทั้งสิ้น 15 ภาควิชา ดังต่อไปนี้
หลักสูตรการศึกษา
ปัจจุบัน คณะแพทยศาสตร์ มหาวิทยาลัยนเรศวร เปิดทำการเรียนการสอนในหลักสูตรต่างๆ ดังต่อไปนี้
การรับบุคคลเข้าศึกษาในหลักสูตรแพทยศาสตรบัณฑิต
คณะแพทยศาสตร์ มหาวิทยาลัยนเรศวร มีโครงการรับนิสิตแพทย์เข้าทำการศึกษาในหลักสูตรแพทยศาสตรบัณฑิตทั้งสิ้น 4 โครงการ โดยจัดให้นิสิตแพทย์ได้ฝึกปฏิบัติงานในชั้นคลินิกที่โรงพยาบาลมหาวิทยาลัยนเรศวร ซึ่งเป็นโรงพยาบาลหลักของคณะในการจัดการเรียนการสอน และโรงพยาบาลสมทบอีก 5 แห่งตามโครงการต่างๆ ดังต่อไปนี้
รับนักเรียนที่จบการศึกษาระดับมัธยมศึกษาตอนปลายทั่วประเทศร่วมกับกลุ่มสถาบันแพทยศาสตร์แห่งประเทศไทย (กสพท.) นิสิตแพทย์กลุ่มนี้จะทำการเรียนชั้นคลินิกที่โรงพยาบาลมหาวิทยาลัยนเรศวร เมื่อจบการศึกษาแล้วจะต้องจับสลากเพื่อทำงานใช้ทุนเป็นเวลา 3 ปี โครงการนี้จะดำเนินการเปิดรับสมัครในช่วงเดือนสิงหาคมของทุกปี
รับนักเรียนที่จบการศึกษาระดับมัธยมศึกษาตอนปลายในเขตพื้นที่บริการการศึกษาของมหาวิทยาลัยนเรศวร ได้แก่ จังหวัดพิษณุโลก ตาก เพชรบูรณ์ สุโขทัย อุตรดิตถ์ พิจิตร กำแพงเพชร นครสวรรค์ และอุทัยธานี โดยนิสิตแพทย์กลุ่มนี้จะทำการเรียนชั้นคลินิกที่ศูนย์แพทยศาสตรศึกษาชั้นคลินิก โรงพยาบาลพุทธชินราช พิษณุโลก หรือศูนย์แพทยศาสตรศึกษาชั้นคลินิก โรงพยาบาลอุตรดิตถ์ เมื่อจบการศึกษาแล้วจะต้องทำงานใช้ทุนในจังหวัดภูมิลำเนาของตนเองเป็นเวลา 3 ปี โครงการนี้จะดำเนินการเปิดรับสมัครในช่วงเดือนกันยายนของทุกปี
โครงการนี้อยู่ในโครงการผลิตแพทย์เพิ่มเพื่อชาวชนบท (CPIRD) เช่นเดียวกัน รับเฉพาะข้าราชการหรือพนักงานของรัฐในสังกัดสำนักงานปลัดกระทรวงสาธารณสุขที่สำเร็จการศึกษาทางด้านวิทยาศาสตร์ หรือวิทยาศาสตร์สุขภาพ และมีประสบการณ์การทำงานทางด้านสาธารณสุขไม่น้อยกว่า 2 ปี และอายุนับถึงวันสมัครไม่เกิน 30 ปี โดยนิสิตแพทย์กลุ่มนี้จะทำการเรียนชั้นคลินิกที่ศูนย์แพทยศาสตรศึกษาชั้นคลินิก โรงพยาบาลสมเด็จพระเจ้าตากสินมหาราช ศูนย์แพทยศาสตรศึกษาชั้นคลินิก โรงพยาบาลแพร่ หรือศูนย์แพทยศาสตรศึกษาชั้นคลินิก โรงพยาบาลพิจิตร เมื่อจบการศึกษาแล้วจะต้องทำงานใช้ทุนในจังหวัดภูมิลำเนาของตนเองเป็นเวลา 3 ปี โครงการนี้จะดำเนินการเปิดรับสมัครในช่วงเดือนกันยายนของทุกปี
รับนักเรียนที่จบการศึกษาระดับมัธยมศึกษาตอนปลายที่มีภูมิลำเนาในเขต 7 จังหวัดภาคเหนือตอนล่าง ได้แก่ จังหวัดพิษณุโลก ตาก สุโขทัย กำแพงเพชร พิจิตร อุตรดิตถ์ และเพชรบูรณ์ โดยการสอบคัดเลือกจะต้องผ่านการคัดเลือกในรอบแรกจากสำนักงานสาธารณสุขจังหวัดก่อนแล้วจึงสามารถสอบข้อเขียนของทางมหาวิทยาลัยได้ นิสิตแพทย์กลุ่มนี้จะทำการเรียนชั้นคลินิกที่ศูนย์แพทยศาสตรศึกษาชั้นคลินิก โรงพยาบาลพุทธชินราช พิษณุโลก หรือศูนย์แพทยศาสตรศึกษาชั้นคลินิก โรงพยาบาลอุตรดิตถ์ โดยจะมีทุนการศึกษาและทุนค่าใช้จ่ายให้ตลอดระยะเวลาการเรียน 6 ปี เมื่อจบการศึกษาแล้วจะต้องทำงานใช้ทุนในจังหวัดภูมิลำเนาของตนเองเป็นเวลา 12 ปี โครงการนี้จะดำเนินการเปิดรับสมัครในช่วงเดือนสิงหาคมของทุกปี
การเรียนการสอนในหลักสูตรแพทยศาสตรบัณฑิต
การเรียนการสอนในหลักสูตรแพทยศาสตรบัณฑิตของคณะแพทยศาสตร์ มหาวิทยาลัยนเรศวร แบ่งออกเป็น 2 ช่วงคือ ระดับชั้นปรีคลินิก (ชั้นปีที่ 1 - 3) และระดับชั้นคลินิก (ชั้นปีที่ 4 - 6) ดังรายละเอียดต่อไปนี้
ระดับชั้นปรีคลินิก
ในระดับชั้นนี้จะเป็นการเรียนทางด้านวิทยาศาสตร์และวิทยาศาสตร์การแพทย์พื้นฐานก่อนที่จะนำไปใช้กับผู้ป่วยในระดับชั้นคลินิกต่อไป โดยในชั้นปีที่ 1 นิสิตแพทย์จะเรียนในรายวิชาศึกษาทั่วไปร่วมกับนิสิตคณะอื่นๆ ของมหาวิทยาลัย ซึ่งส่วนใหญ่จะเรียนที่อาคารเรียนรวม 72 พรรษาบรมราชินีนาถ (ยกเว้นโครงการแพทย์แนวใหม่ (New tract) ที่ไม่ต้องเรียนในชั้นปีที่ 1 ) ส่วนในชั้นปีที่ 2 - 3 จะเรียนในรายวิชาทางด้านวิทยาศาสตร์การแพทย์ตามระบบต่างๆ ของร่างกายโดยคณาจารย์จากคณะวิทยาศาสตร์การแพทย์ และบูรณาการร่วมกับความรู้ในชั้นคลินิกโดยคณาจารย์จากคณะแพทยศาสตร์ ซึ่งการเรียนในชั้นปีที่ 2 - 3 นี้จะเน้นการเรียนแบบการใช้ปัญหาเป็นพื้นฐาน (Problem-based learning) เป็นหลัก โดยส่วนใหญ่จะเรียนที่อาคารคณะแพทยศาสตร์และคณะวิทยาศาสตร์การแพทย์
นอกจากนี้ยังมีการเรียนโดยเน้นการสอดแทรกคุณธรรม จริยธรรม รวมทั้งการเข้าหาผู้ป่วยเพื่อการปรับตัวสู่ความเป็นแพทย์ในรายวิชาการพัฒนาพื้นฐานวิชาชีพแพทย์ (Professional development) ซึ่งมีการเรียนตลอดทั้ง 3 ปี
ระดับชั้นคลินิก
เป็นการเรียนต่อยอดจากระดับชั้นปรีคลินิกโดยเน้นการนำไปใช้กับผู้ป่วยจริง ในระดับชั้นนี้นิสิตแพทย์จะแยกกันเรียนในโรงพยาบาลต่างๆ ตามโครงการที่เข้ามาตั้งแต่แรกรับ โดยนิสิตแพทย์ในโครงการผลิตแพทย์เพิ่มเพื่อชาวชนบทและโครงการแพทย์แนวใหม่จะแยกไปเรียนในโรงพยาบาลร่วมผลิตแพทย์ ซึ่งหลักสูตรการเรียนการสอนจะอยู่ในกำกับของคณะแพทยศาสตร์ ในส่วนของคณะแพทยศาสตร์จะจัดการเรียนการสอนที่โรงพยาบาลมหาวิทยาลัยนเรศวร โดยในชั้นปีที่ 4 - 5 จะเรียนโดยการตรวจรักษาผู้ป่วยในหอผู้ป่วยต่างๆ ร่วมกับการเรียนภาคบรรยาย และในชั้นปีที่ 6 (Extern) จะเน้นการเรียนเสมือนการทำงานจริงภายใต้การควบคุมของแพทย์ใช้ทุน (Intern) และอาจารย์แพทย์ โดยจะมีการออกฝึกในโรงพยาบาลอื่นๆ ได้แก่ โรงพยาบาลกำแพงเพชร จังหวัดกำแพงเพชร โรงพยาบาลลำปาง จังหวัดลำปาง โรงพยาบาลพิจิตร จังหวัดพิจิตร และโรงพยาบาลเพชรบูรณ์ จังหวัดเพชรบูรณ์
ก่อนจบการศึกษา นิสิตแพทย์จะต้องผ่านการสอบวัดความรู้รวบยอดภาคทฤษฎี ในชั้นปีที่ 3 และชั้นปีที่ 5 และสอบวัดผลภาคปฏิบัติในชั้นปีที่ 6 โดยเป็นการสอบเพื่อปริญญาแพทยศาสตรบัณฑิต (Comprehensive examination) ซึ่งจัดสอบโดยคณะแพทยศาสตร์เอง รวมทั้งการสอบเพื่อใบประกอบวิชาชีพเวชกรรม (National license) ซึ่งเป็นการสอบส่วนกลาง จัดสอบโดยศูนย์ประเมินและรับรองความรู้ความสามารถในการประกอบวิชาชีพเวชกรรม แพทยสภา (ศรว.) ทั้งนี้เพื่อควบคุมให้บัณฑิตแพทย์มีมาตรฐานเดียวกัน
เมื่อจบการศึกษา บัณฑิตแพทย์ทุกคนจากทุกโครงการจะได้รับปริญญาแพทยศาสตรบัณฑิต จากมหาวิทยาลัยนเรศวรเหมือนกัน ซึ่งหลักสูตรแพทยศาสตรบัณฑิตของมหาวิทยาลัยนเรศวรได้ผ่านการรับรองมาตรฐานการศึกษาแพทยศาสตร์ตามมาตรฐานสากลจากสถาบันรับรองมาตรฐานการศึกษาแพทยศาสตร์ (สมพ.) เมื่อวันที่ 15 พฤษภาคม พ.ศ. 2560
การวิจัย
จากการที่มหาวิทยาลัยนเรศวรได้วางเป้าหมายให้เป็น "มหาวิทยาลัยวิจัย (Research University) " ดังนั้น คณะแพทยศาสตร์จึงสนับสนุนและส่งเสริมให้อาจารย์แพทย์ นิสิตแพทย์ รวมถึงบุคลากรของคณะในการทำวิจัย โดยได้มีการจัดตั้ง "งานวิจัย" ในสังกัด "ฝ่ายประกันคุณภาพและวิจัย" ภายใต้การกำกับของรองคณบดีและผู้ช่วยคณบดีฝ่ายประกันคุณภาพและวิจัย เพื่อเป็นหน่วยงานในการบริหาร ประสานงานและพัฒนางานวิจัยของคณะ
ผลงานวิจัยของอาจารย์แพทย์และบุคลากรของคณะที่ได้รับการตีพิมพ์ในวารสารวิชาการระดับนานาชาติ ระดับชาติ รวมทั้งที่ได้รับการเผยแพร่ในที่ประชุม สัมมนา ระดับนานาชาติและระดับชาตินับตั้งแต่ พ.ศ. 2544 จนถึงปีงบประมาณปัจจุบัน (พ.ศ. 2560) มีมากกว่า 472 ผลงาน โดยในปีงบประมาณ พ.ศ. 2560 มีผลงานวิจัยที่ได้รับการตีพิมพ์และเผยแพร่รวมทั้งสิ้น 47 ผลงาน
ในส่วนของนิสิตแพทย์นั้น ทางคณะได้กำหนดให้นิสิตแพทย์ได้เรียนรู้และทำการวิจัยระหว่างการเรียนในชั้นคลินิก โดยจัดให้มีการเรียนการสอนในรายวิชาวิจัยทางการแพทย์พื้นฐาน ซึ่งเป็นวิชาเอกบังคับในหลักสูตรแพทยศ่าสตรบัณฑิต นอกจากนี้ยังมีรายวิชาวิจัยครอบครัว และวิจัยวิทยาศาสตร์การแพทย์พื้นฐานและระบบสาธารณสุข ซึ่งบรรจุให้เป็นวิชาเลือกเสรีอีกด้วย ปัจจุบันมีผลงานวิจัยของนิสิตแพทย์ที่เผยแพร่ในฐานข้อมูลการวิจัยของคณะไม่ต่ำกว่า 340 เรื่อง
ศูนย์
คณะแพทยศาสตร์ มหาวิทยาลัยนเรศวร ได้มีการจัดตั้งศูนย์ต่างๆ เพื่อดำเนินการวิจัยและพัฒนาขีดความสามารถในการรักษาพยาบาลและบริการทางการแพทย์ ณ โรงพยาบาลมหาวิทยาลัยนเรศวร ซึ่งปัจจุบันมีศูนย์ต่างๆ ดังนี้
ความร่วมมือระดับนานาชาติ
คณะแพทยศาสตร์ มหาวิทยาลัยนเรศวรได้ร่วมมือกับรัฐบาลแห่งราชอาณาจักรภูฏาน และสาธารณรัฐประชาธิปไตยประชาชนลาว ในการรับนักเรียนทุนเพื่อมาศึกษาต่อในหลักสูตรแพทยศาสตรบัณฑิตของมหาวิทยาลัย นอกจากนี้ในปี พ.ศ. 2551 คณะแพทยศาสตร์ มหาวิทยาลัยนเรศวรได้ร่วมมือกับมหาวิทยาลัยอีสต์ แองเกลีย สหราชอาณาจักร ในการรับนักศึกษาแพทย์มาทำการศึกษาวิชาเลือกเสรีในชั้นคลินิก ณ โรงพยาบาลมหาวิทยาลัยนเรศวร และในปี พ.ศ. 2553 ทางคณะมีโครงการแลกเปลี่ยนนิสิตแพทย์ร่วมกับมหาวิทยาลัยนิวอิงแลนด์ ประเทศออสเตรเลีย ในส่วนของสโมสรนิสิตคณะแพทยศาสตร์นั้นได้ทำความร่วมมือกับสหพันธ์นิสิตนักศึกษาแพทย์นานาชาติ (IFMSA) ในการประชุมแลกเปลี่ยนข้อคิดเห็น และทำข้อตกลงในการแลกเปลี่ยนนิสิตแพทย์ร่วมกัน
สถานที่ภายในคณะ
คณะแพทยศาสตร์ มหาวิทยาลัยนเรศวรมีพื้นที่ในส่วนต่างๆ ดังนี้
กลุ่มอาคารเฉลิมพระเกียรติ 7 รอบ พระชนมพรรษา ประกอบด้วยอาคาร 3 หลัง ดังนี้
โรงพยาบาลมหาวิทยาลัยและสถาบันร่วมผลิตแพทย์
คณะแพทยศาสตร์ มหาวิทยาลัยนเรศวรจัดการเรียนการสอนนิสิตแพทย์ในชั้นคลินิก (ชั้นปี 4 - 6) ณ โรงพยาบาลมหาวิทยาลัยนเรศวร และโรงพยาบาลสมทบที่ผลิตแพทย์ร่วมกับทางคณะอีก 5 โรงพยาบาล โดยได้มีการจัดตั้ง "ศูนย์แพทยศาสตรศึกษาชั้นคลินิก" ในโรงพยาบาลต่างๆ ที่ร่วมผลิตแพทย์ เพื่อเป็นหน่วยงานในการจัดการเรียนการสอน และเป็นเครือข่ายความร่วมมือทางวิชาการและการบริการร่วมกับทางคณะ โดยมีจุดมุ่งหมายที่จะเน้นมาตรฐานคุณภาพของบัณฑิตแพทย์จากทุกสถาบันชั้นคลินิกภายใต้การประสาทปริญญาบัตรของมหาวิทยาลัยนเรศวรให้มีคุณภาพเดียวกัน โดยมีดังนี้
กิจกรรมและประเพณีของคณะ
สโมสรนิสิตคณะแพทยศาสตร์ มหาวิทยาลัยนเรศวร และสำนักงานกิจการนิสิตและสร้างเสริมสุขภาพ คณะแพทยศาสตร์ เป็นหน่วยงานหลักในการจัดกิจกรรมต่างๆ ของคณะ โดยส่วนใหญ่แล้วมักเป็นกิจกรรมของมหาวิทยาลัยที่คณะแพทยศาสตร์เข้าร่วม นอกจากนี้ยังมีกิจกรรมและประเพณีอื่นๆ ที่จัดขึ้นโดยคณะแพทยศาสตร์เอง หรือเป็นกิจกรรมที่เข้าร่วมกับสถาบันแพทยศาสตร์อื่นๆ ในประเทศไทย โดยมีรายละเอียดดังนี้
การพักอาศัยของนิสิตแพทย์
สำหรับนิสิตแพทย์ชั้นปี 1 ทางมหาวิทยาลัยให้นิสิตชั้นปี 1 ทุกคณะ ทุกคน พักอาศัยอยู่ภายในหอพักนิสิตของมหาวิทยาลัยเพื่อให้มีโอกาสได้ทำความรู้จักกับเพื่อนนิสิตคณะอื่นๆ ซึ่งหอพักนิสิตมหาวิทยาลัยนเรศวรนั้นตั้งอยู่ด้านหลังมหาวิทยาลัยบริเวณข้างอ่างเก็บน้ำ เป็นอาคาร 4 ชั้น มีทั้งสิ้น 15 อาคาร โดยมี "อาคารขวัญเมือง" เป็นอาคารบริการและอาคารอเนกประสงค์ของหอพักนิสิต การพักอาศัยในหอพักของมหาวิทยาลัยนั้นจะมีการเก็บค่าใช้จ่ายรายเทอม
ในส่วนของนิสิตแพทย์ชั้นปี 2 - 6 สามารถย้ายเข้ามาพักอาศัยในหอพักนิสิตแพทย์ซึ่งเป็นหอพักของคณะแพทยศาสตร์เอง โดยเป็นอาคารหอพักสูง 4 ชั้น ตั้งอยู่ด้านหลังโรงพยาบาลมหาวิทยาลัยนเรศวร บริเวณด้านข้างหอพักอาจารย์ มน.นิเวศ 6 และมีการเก็บค่าใช้จ่ายเป็นรายปี การพักอาศัยในหอพักนิสิตแพทย์นี้ไม่เป็นการบังคับ ซึ่งนิสิตแพทย์สามารถเช่าหอพักเอกชนที่มีอยู่โดยรอบมหาวิทยาลัยได้
ในส่วนของนิสิตแพทย์ชั้นปี 4 - 6 ที่ศึกษา ณ ศูนย์แพทยศาสตรศึกษาชั้นคลินิกในแต่ละแห่งนั้น นิสิตแพทย์สามารถพักอาศัยในหอพักนิสิตแพทย์ในโรงพยาบาลแต่ละแห่ง โดยมีการเก็บค่าใช้จ่ายเป็นรายปีเช่นเดียวกัน
ทำเนียบคณบดี
รายนามคณบดีคณะแพทยศาสตร์ มหาวิทยาลัยนเรศวรตั้งแต่ก่อตั้งจนถึงปัจจุบันมีดังนี้
เจ้าหญิงโซเนม เดเชน วังชุก
เจ้าฟ้าหญิงโซเนม เดเซน วังชุก ประสูติเมื่อวันที่ 5 สิงหาคม พ.ศ. 2524 เป็นเจ้าหญิงแห่งราชอาณาจักรภูฏาน พระองค์เป็นพระราชธิดาใน สมเด็จพระราชาธิบดีจิกมี ซิงเย วังชุก และ สมเด็จพระราชินี อาชิ ดอร์จิ วังโม วังชุก ซึ่งเป็นพระอัครมเหสีองค์ที่หนึ่งในบรรดาพระอัครมเหสีทั้งสี่พระองค์ เจ้าฟ้าหญิงโซเนม เดเชน วังชุก มีพระอนุชาร่วมพระราชมารดา 1 พระองค์ ซึ่งมีพระนามว่า เจ้าฟ้าชายจิกเยล อุกเยน วังชุก
เจ้าฟ้าหญิงโซเนม เดเชน วังชุก เป็นพระขนิษฐภคินี ต่างพระราชมารดาในสมเด็จพระราชาธิบดีจิกมี เคเซอร์ นัมเกล วังชุก พระมหากษัตริย์แห่งราชอาณาจักรภูฏาน รัชสมัยที่ 5 แห่งราชวงศ์วังชุก
พระองค์ได้ศึกษาในระดับปริญญาตรีที่ มหาวิทยาลัยสแตนฟอร์ด และ โรงเรียนกฎหมายฮาร์วาร์ด
จะปิ้ง
จะปิ้ง หรือ จับปิ้ง (ภาษาปากเรียก กระจับปิ้ง และตะปิ้ง) เครื่องประดับสำหรับเด็กอย่างหนึ่ง ใช้สวมใส่เพื่อปกปิดอวัยวะเพศของเด็กโดยใช้ผูกที่บั้นเอว พบทั่วไปในดินแดนอินเดียตอนใต้ เอเชียตะวันออกเฉียงใต้ เช่น มาเลเซีย อินโดนีเซีย และทุกภาคของประเทศไทย
ในอินเดียตอนใต้ มีเครื่องประดับของชาวทมิฬที่มีลักษณะและการใช้งานคล้ายจะปิ้ง ที่เรียกว่า Araimudi หรือ Araimuti ในภาษาทมิฬเป็นแผ่นโลหะเงินหรือทองคำขนาดเล็ก รูปหัวใจ ใช้อวัยวะเพศของเด็กผู้หญิงและเด็กผู้ชาย เป็นเครื่องรางที่คุ้มครองผู้สวมใส่จากวิญญาณร้ายและอันตรายต่าง ๆ จะปิ้งยังพบแพร่หลายในคาบสมุทรมลายูในสมัยอาณาจักรศรีวิชัย ประมาณพุทธศตวรรษที่ 7-13 พบทางตอนเหนือและชายฝั่งทะเลตะวันออกของมาเลเซีย ยังพบในหมู่เกาะต่าง ๆ ของอินโดนีเซีย โดยใช้สวมใส่ให้กับเด็กผู้หญิงและเด็กผู้ชายเมื่อสามารถยืนหรือเดินได้ จะปิ้งในแถบนี้มีลักษณะคล้ายรูปหัวใจหรือใบโพ ลวดลายที่สลักตกแต่งลงลงบนจับปิ้งมี 2 รูปแบบ คือ ลายพันธุ์พฤกษาใช้สลักบนจับปิ้งสำหรับเด็กผู้หญิง ส่วนลายกากบาท (เครื่องหมาย +) ใช้สลักบนจับปิ้งสำหรับเด็กผู้ชาย ในราชสำนัก จะปิ้งสำหรับพระบรมวงศานุวงศ์ หรือเจ้านายในราชตระกูล ทำด้วยโลหะมีค่า เช่น ทองคำ และมีการสงวนการใช้เชือกสีขาว สีเหลือง สีแดง สีเขียว และสีม่วง
จะปิ้งในประเทศไทย
จะปิ้งในประเทศไทย ใช้สำหรับเด็กผู้หญิง ปกติธรรมเนียมสำหรับทารกแต่สมัยก่อน โดยเฉพาะเด็กหญิงนับตั้งแต่โกนผมไฟเป็นต้นไป จะปิ้งมีลักษณะเป็นแผ่น รูปร่างต่าง ๆ กัน เช่น รูปทรงทะนาน รูปกระเบื้องเกล็ดเต่า รูปหน้าแว่น เป็นต้ำ ทำด้วยกะลา เงิน นาคและทองคำ ก็มี เด็กหญิงตามพื้นบ้านทั่วไปมักผูกจะปิ้งทำด้วยกะลาโดยฝานกะลาตอนข้างลูกขนาดครึ่งฝ่ามือ ตัดเจียนเป็นรูปอย่างทรงทะนานบ้าง รูปอย่างหน้าแว่นบ้าง เกลาผิวทั้งด้านหน้าและด้านหลังให้เรียบเกลี้ยงขัดให้มันขึ้น เจาะรูเล็ก ๆ ที่ริมขอบตอนบนไว้ 2 รู ห่างกันพอสมควร ไว้สำหรับร้อยเชือกผูกเอวเด็ก ปล่อยให้ชิ้นจะปิ้งกะลาห้อยลงปิดบังที่ลับได้มิดชิดพอสมควร จะปิ้งกะลานี้อาจเลี่ยมขอบด้วยเงิน นาก และทองคำ ก็มี ตามฐานะของบิดามารดา
เด็กหญิงลูกผู้มีฐานะดีมักใช้จะปิ้งเงิน จะปิ้งนาก ทำเป็นจะปิ้งอ่อนอย่างหนึ่งกับจะปิ้งแข็งอีกอย่าง
จะปิ้งอย่างอ่อน ทำด้วยห่วงเล็ก ๆ ถักขึ้นเป็นแผ่นค่อนข้างโปร่งอย่างหนึ่ง กับถักเป็นแผ่นทึบอีกอย่างหนึ่ง รูปร่างอย่างกระเบื้องเกล็ดเต่า รูปสามเหลี่ยมหรือรูปสี่เหลี่ยมชายแหล ตอนบนแผ่นจะปิ้งชนิดนี้มีห่วงสำหรับร้อยสร้อยเงินหรือนากเป็นสายผูกจะปิ้งกับบั้นเอว
จะปิ้งอย่างแข็ง มีรูปพรรณคล้ายกับจะปิ้งกะลา ทำด้วยเงิน นาก และทอง ก็มี มักทำเป็นแผ่นรูปทรงทะนาน คือ ตอนบนกลมป้อม ตอนกลางรวบเรียวแหลม กลางแผ่นจะปิ้งดุนให้นูนเป็นกระเปาะกลมมนขึ้นพอสมควร ขอบจะปิ้งมักเลี่ยมให้มนเพื่อกันขอบไว้มิให้บาดเนื้อเด็ก ที่ขอบนี้ถ้าเป็นจะปิ้งเงิน มักเลี่ยมด้วยนากและจะปิ้งนากมักเลี่ยมด้วยทองคำ ที่ขอบตอนบนของจะปิ้งทำเป็นหลอดคล้ายตะครุดติดไว้สำหรับร้อย สร้อยเงิน นากหรือทอง แขวนจะปิ้งผู้กบั้นเอวเด็ก
เทคโนโลยีเภสัชกรรม
เทคโนโลยีเภสัชกรรม (อังกฤษ: Pharmaceutical Technology) เป็นกลุ่มวิชาที่เกี่ยวข้องกับเทคนิคการผลิตยาประกอบด้วยสาขาวิชาดังนี้
ศุภรักษ์ ควรหา
นายศุภรักษ์ ควรหา อดีตรองโฆษกประจำสำนักนายกรัฐมนตรี ในรัฐบาลของนายอภิสิทธิ์ เวชชาชีวะ และอดีตสมาชิกสภาผู้แทนราษฎร จังหวัดสุรินทร์ พรรคไทยรักไทย
ประวัติ
นายศุภรักษ์ ควรหา เกิดเมื่อวันที่  ที่ตำบลกร่ำ อำเภอแกลง จังหวัดระยอง เป็นบุตรคนที่ 2 ของนายปราราภ์ ควรหา และนางชื่น ควรหา สำเร็จการศึกษาระดับปริญญาตรี สาขาเคมี จาก มหาวิทยาลัยศรีนครินทรวิโรฒ บางเขน สมรสกับนางกนกกาญจน์ ควรหา สมาชิกวุฒิสภา  ปี พ.ศ. 2549 (เป็นโมฆะ)
การทำงาน
นายศุภรักษ์ เป็นสมาชิกสภาผู้แทนราษฎร จังหวัดสุรินทร์ ในปี พ.ศ. 2544 และ พ.ศ. 2548 ภายหลังการยุบพรรคไทยรักไทย จึงย้ายมาสังกัดพรรคเพื่อแผ่นดิน และได้รับตำแหน่งรองหัวหน้าพรรค ต่อมาได้รับตำแหน่งรองโฆษกประจำสำนักนายกรัฐมนตรี ในรัฐบาลของนายอภิสิทธิ์ เวชชาชีวะ และได้ลาออกในเวลาต่อมา โดยสาเหตุที่ลาออกไม่ได้มาจากเหตุผลทางการเมืองแต่อย่างใด เพียงแต่ตนต้องการใช้เวลาไปดูแลภรรยา และที่ผ่านมาก็มีปัญหาในการเดินทางมาทำงานที่ทำเนียบรัฐบาลมาก จนไม่ได้ประชุมคณะกรรมการหลายชุด
ต่อมาในปี พ.ศ. 2553 ได้รับแต่งตั้งเป็นเลขานุการรัฐมนตรีว่าการกระทรวงมหาดไทย
การเลือกตั้งซ่อมเดือนธันวาคม 2553
ในการเลือกตั้งซ่อม ส.ส. จังหวัดสุรินทร์ เดือนธันวาคม พ.ศ. 2553 เพื่อแทนตำแหน่งที่ว่างหลังจากศาลรัฐธรรมนูญมีคำตัดสินให้ ส.ส. จำนวน 6 คน พ้นสมาชิกสภาพ โดยนายศุภรักษ์ ควรหา ได้รับการคัดเลือกจากพรรคภูมิใจไทย ให้ลงสมัครในเขตเลือกตั้งที่ 3 จังหวัดสุรินทร์ และได้รับการเลือกตั้งเป็นสมาชิกสภาผู้แทนราษฎรในการเลือกตั้งครั้งนั้น
การเลือกตั้ง พ.ศ. 2557
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งสมาชิกสภาผู้แทนราษฎรจังหวัดสุรินทร์ เขต 8 สังกัดพรรคชาติไทยพัฒนา
วัดคลองแห
วัดคลองแห เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองแห อำเภอหาดใหญ่ จังหวัดสงขลา มีที่ดินตั้งวัดเนื้อที่ 31 ไร่ 1 งาน 11 ตารางวา ฝั่งตรงข้ามคือตลาดน้ำคลองแห
วัดคลองแห เดิมชื่อว่า วัดคลองฆ้องแห่ ในอดีตมีการแห่ทรัพย์สมบัติมาจากทางไทรบุรี กลันตัน และตรังกานู เพื่อรวบรวมไปบรรจุที่พระบรมสารีริกธาตุ จังหวัดนครศรีธรรมราช ระหว่างทางได้มีการตีฆ้อง จนได้มาค้างแรมบริเวณที่ตั้งวัดได้ทราบข่าวว่ามีการบรรจุพระบรมสารีริกธาตุเสร็จเรียบร้อยแล้วถึงเดินทางไปตอนนี้ก็ไม่ทันแล้ว จึงนำสมบัติมาฝังไว้ตรงนี้เพื่อเป็นพุทธบูชาโดยในการฝังทรัพย์สมบัตินี้มีการฆ่าคน เพื่อให้ดวงวิญญาณอยู่เฝ้าสมบัติในบริเวณดังกล่าวด้วย ต่อมาจึงเรียกคลองซึ่งห้อมล้อมบริเวณดังกล่าวว่า "คลองฆ้องแห่" ภายหลังมีการสร้างวัดจึงเรียกวัดตามชื่อคลองว่า "วัดคลองฆ้องแห่" ภายหลังเรียกสั้นลงเป็น วัดฆ้องแห่ แต่ต่อมาเพี้ยนมาเป็น "วัดคลองแห" สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2260 ได้รับพระราชทานวิสุงคามสีมาเมื่อ พ.ศ. 2450
อาคารเสนาสนะที่สำคัญ ได้แก่ อุโบสถกว้าง 9.50 เมตร ยาว 15.50 เมตร สร้างเมื่อ พ.ศ. 2493 กุฏิสงฆ์ จำนวน 7 หลัง โครงสร้างเป็นอาคาร 2 ชั้น ครึ่งตึกครึ่งไม้ และอาคารไม้ และศาลาการเปรียญกว้าง 9.50 เมตร ยาว 18.20 เมตร สร้างเมื่อ พ.ศ. 2487 โครงสร้างก่ออิฐถือปูน ปูชนียวัตถุที่สำคัญ ได้แก่ พระประธานในอุโบสถ พระเพลากว้าง 1 เมตร เป็นพระพุทธรูปปั้นด้วยปูนขาว สร้างประมาณ พ.ศ. 2440–2450 พระพุทธรูปหล่อด้วยสัมฤทธิ์และพระพุทธรูปศิลาขาว ปางสมาธิ ศิลปะเชียงแสน พระเพลากว้าง 43 เซนติเมตรเท่ากัน ซึ่งพระภิกษุช่วยนำมาจากประเทศพม่า เมื่อ พ.ศ. 2460 และพระพุทธรูปสัมฤทธิ์ ปางลีลา สูง 125 เซนติเมตร สร้าง พ.ศ. 2500 และมีเจดีย์ลักษณะเจดีย์ชเวดากอง ภายในวัดยังมีพิพิธภัณฑ์วัดคลองแห
เดอะซิมส์ ฟรีเพลย์
เดอะซิมส์ ฟรีเพลย์ (The Sims FreePlay) เป็นเกมจำลองสถานการณ์แบบวางแผนกลยุทธ์ พัฒนาโดยอีเอโมบายล์และต่อมาไฟร์มังกี้ส์สตูดิโอส์ก็ได้เข้ามาร่วมพัฒนาด้วย เดอะซิมส์ภาคนี้เป็นเกมแบบฟรีเมียมในซีรีส์เดอะซิมส์สำหรับอุปกรณ์มือถือและแท็บเล็ตและปล่อยให้ดาวน์โหลดเมื่อวันที่ 15 ธันวาคม พ.ศ. 2554 สำหรับไอโอเอส, 15 กุมภาพันธ์ พ.ศ. 2555 สำหรับแอนดรอยด์, 31 กรกฎาคม พ.ศ. 2556 สำหรับแบล็คเบอร์รี 10 และ 12 กันยายน พ.ศ. 2556 สำหรับวินโดวส์โฟน 8
ในตัวเกมผู้เล่นสามารถสร้างบ้านและบังคับผู้คนที่เรียกว่า "ชาวซิมส์" เพื่อสำเร็จความต้องการและจุดมุ่งหมาย สำหรับหน่วยเงินหลักๆภายในเกมเรียกว่า "ซิมโมเลียน" (Simoleons) และ "ไลฟ์สไตล์พอยต์" (Lifestyle Points) และเมื่อกระทำสิ่งต่างๆจะสามารถได้ค่าประสบการณ์ (XP) เดอะซิมส์ภาคนี้ไม่เหมือนกับเกมภาคอื่นในซีรีส์ เดอะซิมส์ ฟรีเพลย์จะใช้เวลาจริงและจะใช้เวลาจริงในการสำเร็จการกระทำต่างๆ การกระทำทั้งหมดผู้เล่นจะต้องบังคับไม่เหมือนในคอมพิวเตอร์ที่มีระบบอัติโนมัติซึ่งชาวซิมส์สามารถกระทำสิ่งต่างๆโดยที่เราไม่ต้องบังคับ ผู้เล่นสามารถเล่นไปจนถึงเลเวล 55 เพื่อปลดล็อกคอนเทนต์ต่างๆและสามารถสร้างชาวซิมส์ได้สูงสุด 34 ซิมส์ โดยในเกมชาวซิมส์สามารถแต่งงานได้แต่จะมีข้อจำกัดในการมีลูกคือต้องทำ"เควสต์"ก่อนแล้วต้องซื้อเปลเด็กมาก่อนแล้วกดสร้างซิมส์เด็กทารกจึงจะสามารถมีลูกได้
เงิน
ค่าของเงินภายในเกมมีถึงสี่ประเภท ได้แก่ ซิมโมเลียน, ไลฟ์สไตล์พอยต์, วีไอพีพอยต์ และโซเชียลพอยต์ มีหลากหลายวิธีที่จะสามารถเก็บซิมโมเลียนภายในเกม เช่น ส่งซิมส์ไปทำงาน, ปลูกผัก, ทำขนม, และทำทาสก์ (หน่วยย่อยต่างๆจากเควสต์) ส่วนไลฟ์สไตล์พอยต์สามารถทำได้โดยสำเร็จภารกิจ, งานอดิเรก, เติมโดยร้านค้าออนไลน์, ขับรถ, ดูวิดีโอโฆษณาจากเด็กส่งหนังสือพิมพ์, อีกทั้งยังสามารถทำได้โดยสัตว์เลี้ยง 2 ชนิดเช่นสุนัขและแมว ส่วนโซเชียลพอยต์จะสามารถเก็บได้แค่เฉพาะจากการทำสำเร็จภารกิจภายในเมืองเพื่อนบ้านเท่านั้น อย่างไรก็ตามเงินทั้งหมดสามประเภทสามารถเติมได้โดยผ่านร้านค้าออนไลน์ เดอร์ตี้พอยด์เป็นหน่วยเงินที่ใหม่ที่สุดโดยสามารถเอาได้โดยการอัปเดต
อาชีพ
ภายในเกมมีสูงสุดถึง 11 อาชีพ วัตถุที่สามารถเพิ่มทักษะในการทำงานสามารถซื้อได้จากร้านค้าขายของงานอดิเรก เพื่อเพิ่มทักษะในการทำงานของชาวซิมส์ และชาวซิมส์สามารถเลื่อนขั้นในการทำงานได้รวดเร็ว (บางอาชีพนั้นสูงสุดถึงเลเวล 10 โดยเฉพาะอาชีพตำรวจ/นักสืบ, ผู้กำกับ/นักแสดง และหมอ/พยาบาล)
ซิมส์วัยผู้ใหญ่สามารถทำอาชีพได้เพียงอาชีพเดียว และสามารถลาออกจากงานเพื่อหางานใหม่ทำหรืออยู่บ้านก็ได้
ส่วนซิมส์วัยเด็กสามารถเข้าเรียนได้ที่โรงเรียนประถมศึกษาและซิมส์วัยรุ่นสามารถเข้าเรียนได้ที่โรงเรียนมัธยมศึกษาเมื่อเวลาไหนก็ได้ของวันด้วยเช่นกัน
งานอดิเรก
งานอดิเรกหรือ Hobbies จะมีไว้สำหรับซิมส์ตั้งแต่วัยทารกจนถึงวัยชรา ส่วนเลเวลของงานอดิเรกนั้น ถ้าเลเวลสูงสุดในแต่ละอย่าง (งานอดิเรกบางอย่างเลเวลสูดสุดไม่เหมือนกัน) อาจได้รับรางวัลเป็นเฟอร์นิเจอร์, เสื้อผ้า ฯลฯ
แผนที่เมือง
สถานที่:
ช่วงชีวิต
โดยปกติแล้วภายในเกมชาวซิมส์จะมี 6 ช่วงชีวิต: วัยทารก, วัยหัดเดิน, วัยเรียน, วัยรุ่น, วัยผู้ใหญ่ และวัยชรา แต่ละช่วงชีวิตก็จะมีกิจกรรมที่แตกต่างกันออกไป
วัยทารก
วัยทารกคือช่วงชีวิตแรกของเกมเดอะซิมส์ ฟรีเพลย์ เพื่อที่จะสร้างเด็กทารก ผู้เล่นจะต้องซื้อเปลเด็กทารกจากโหมดซื้อหรือร้านค้าขายของเด็ก และจ่ายค่าสร้างเด็กทารกในจำนวน 3 ไลฟ์สไตล์พอยต์ (ในครั้งแรกจะสร้างฟรี) สำหรับช่วงเวลาในการสร้างจะใช้เวลา 24 ชั่วโมง แต่ผู้เล่นสามารถเร่งเวลาได้โดยใช้เงินไลฟ์สไตล์พอยต์ เมื่อผ่านไป 24 ชั่วโมงหรือสร้างเสร็จแล้วผู้เล่นจะต้องกดที่เปลแล้วตัวเกมจะพาคุณไปที่โหมดสร้างซิมส์ ผู้เล่นสามารถเลือกชุดและปรับแต่งเด็กทารกได้ตามต้องการและผู้เล่นต้องตั้งชื่อของเด็กทารก (นามสกุลของเด็กทารกจะเหมือนผู้ปกครอง) และหลังจากนั้นทารกก็จะมาอยู่ในบ้านของคุณ หลังจากที่เกมอัปเดตทารกสามารถออกจากบ้านได้และผู้เล่นสามารถให้ทารกกระทำสิ่งต่างๆหรือกระทำกับทารกได้ ดังนี้
* ในเก้าอี้หัดนั่ง:
อาบน้ำให้ทารก- ระหว่างที่อุ้มให้เลือกอาบน้ำ นั่งกับทารก- ระหว่างที่อุ้มให้คลิกที่โซฟาหรือเก้าอี้
ผู้เล่นสามาถซื้อของสำหรับเด็กได้มากมายจากร้านค้าขายของเด็ก
วัยหัดเดิน
ซิมส์วัยหัดเดินสามารถสังเกตหรือมองเห็นได้ง่ายกว่าวัยทารกในเกม วัยหัดเดินสามารถนอนได้ด้วยตนเอง เดินได้ด้วยตนเอง และสามารถทำได้อีกหลายอย่าง แต่ซิมส์วัยนี้ไม่สามารถหยิบอาหารออกจากตู้เย็นมากินได้ ต้องให้ซิมส์วัยผู้ใหญ่ทำอาหารหรือให้อาหารกับวัยหัดเดินจึงจะสามารถกินได้ วัยหัดเดินต้องการวัยผู้ใหญ่เพื่อดูพวกเขาในขณะที่กำลังอาบน้ำในอ่างอาบน้ำ
เมื่อเวลาผ่านไปวัยหัดเดินสามารถทำได้หลากหลายกิจกรรมมากขึ้น ได้แก่ ขี่ม้า, ไปสระว่ายน้ำ, เล่นซ่อนแอบ และสามารถเล่นตบแปะ! พวกเขาสามารถแต่งตัวและสร้างความสัมพันธ์กับสัตว์เลี้ยงได้ ส่วนงานอดิเรกเล่นกับบ้านตุ๊กตาเป็นวิธีที่ง่ายที่สุดที่จะได้ไลฟ์สไตล์พอยต์ ซิมส์วัยนี้ไม่สามารถอยู่คนเดียวได้ อย่างน้อยต้องเป็นวัยเรียนก่อนถึงจะสามารถอยู่คนเดียวได้
วัยเรียน
ในวัยเรียนนั้นสามารถทำกิจกรรมต่างๆได้หลากหลายขึ้นอาทิ เช่น อยู่บ้านคนเดียว, เข้าโรงเรียน, หยิบอาหารออกจากตู้เย็นมากิน, อาบน้ำฝักบัว รวมทั้งพวกเขายังสามารถพูดคุยกับซิมส์วัยหัดเดิน, วัยรุ่น, วัยผู้ใหญ่ และวัยชรา
วัยรุ่น
วัยรุ่นมีมาครั้งแรกเมื่อเดือนตุลาคม พ.ศ. 2556 และสามารถปลดล็อกได้หลังจากที่ทำเควสต์ Teenagers (วัยรุ่น) สำเร็จ พวกเขามาจะพร้อมกับโอซิริส (มนุษย์ต่างดาวนิสัยดี), เพิ่มการเปลี่ยนแปลงจากวัยเรียนไปสู่วัยรุ่น พวกเขามาพร้อมกับอัปเดตใหม่พร้อมมีซิมส์ตัวใหม่ที่โรงเรียนมัธยมศึกษา มันเป็นสิ่งที่ประสบความสำเร็จที่กลางเดือนกันยายนมีซิมส์ตัวใหม่ที่เรียกว่า 'เน็ตไอดอล' พวกเขาสามารถรัก มีปฏิสัมพันธ์ พูดคุย และเป็นเพื่อนกันได้ อีกทั้งพวกเขายังสามารถเป็นคนดังได้และจะสามารถปลดล็อก Three story mansion (แมนชั่นสำหรับวัยรุ่น) ได้ฟรี พวกเขาสามารถอยู่บ้านได้ด้วยตนเองและดูแลทารกและเด็กหัดเดินได้
วัยผู้ใหญ่
วัยนี้เป็นวัยหลักของซิมส์มาตั้งแต่เริ่มเกม วัยนี้มีสามารถทำได้หลากหลายความสัมพันธ์ทั้งเพื่อน, คนรักและศัตรู สามารถทำงานเพื่อได้ค่าประสบการณ์และซิมโมเลียน
เพื่อที่จะเปลี่ยนให้ซิมส์วัยรุ่นเป็นวัยผู้ใหญ่ ผู้เล่นควรทำเควสต์ Adulthood (วัยผู้ใหญ่) ให้สำเร็จก่อน
วัยชรา
วัยนี้เป็นวัยสุดท้ายของชีวิตซิมส์ จากเลเวล 23 ซิมส์วัยผู้ใหญ่สามารถเป็นวัยชราได้โดยที่ผู้เล่นจะต้องทำเควสต์ Seniors (วัยชรา) ให้สำเร็จก่อน
ซิมส์วัยนี้สามารถเล่นบิงโกในเกาะลึกลับได้และถ้าชนะผู้เล่นก็จะได้ซิมโมเลียนเป็นการตอบแทน แต่วัยชราก็มีชีวิตที่จำกัดของช่วงชีวิต คือ วัยชราสามารถเสียชีวิตได้โดยเมื่อเขาพร้อมที่จะจากโลกไป "กริม ริปเปอร์" (Grim Reaper) ก็จะมารับพวกเขาไปโลกหลังความตายโดยที่ไม่ต้องการเค้กกับงานวันเกิด
บ้าน
ผู้เล่นสามารถสร้างบ้านของชาวซิมส์ได้เองโดยการซื้อพื้นที่ว่างแต่ถ้าผู้เล่นต้องการซื้อบ้านแบบสำเร็จรูปก็ต้องจ่ายซิมโมเลียน, ไลฟ์สไตล์พอยต์, โซเชียลพอยต์
กีฬามหาวิทยาลัยแห่งประเทศไทย ครั้งที่ 10
กีฬามหาวิทยาลัยแห่งประเทศไทย ครั้งที่ 10 จัดการแข่งขันวันที่ 24 - 31 ตุลาคม พ.ศ. 2526 ณ มหาวิทยาลัยศรีนครินทรวิโรฒ วิทยาเขตบางแสน โดยมีมหาวิทยาลัยศรีนครินทรวิโรฒเป็นเจ้าภาพจัดการแข่งขัน จัดการแข่งขัน 17 ชนิดกีฬา มีมหาวิทยาลัยเข้าร่วมแข่งขัน 13 มหาวิทยาลัย
สรุปเหรียญการแข่งขัน
สรุปเหรียญการแข่งขัน 3 สถาบันแรก คือ
โมฮัมเหม็ด ฮาจี อิบราฮิม อิกอัล
โมฮัมเหม็ด ฮาจี อิบราฮิม อิกอัล (Maxamed Xaaji Ibraahim Cigaal, محمد الحاج ابراهيم ايغال) (เกิด 15 สิงหาคม พ.ศ. 2471 (ออดเวย์นี บริติชโซมาลีแลนด์) - 3 พฤษภาคม พ.ศ. 2545 (พริทอเรีย แอฟริกาใต้)) เป็นนักการเมืองชาวโซมาลี เขาดำรงตำแหน่งนายกรัฐมนตรีสองสมัย ครั้งแรกเมื่อ 1 กรกฎาคม พ.ศ. 2503 ถึง 12 กรกฎาคม พ.ศ. 2503 ครั้งที่สองเมื่อ 15 มิถุนายน พ.ศ. 2510 ถึง 21 ตุลาคม พ.ศ. 2512 นอกจากนี้เขายังได้ดำรงตำแหน่งประธานาธิบดีคนที่ 2 ของโซมาลีแลนด์ สาธารณรัฐซึ่งประกาศเอกราชจากโซมาเลีย แต่ได้รับการรับรองในระดับสากลว่าเป็นเขตการปกครองตนเองของโซมาเลีย
ศาลาพระเกี้ยว
ศาลาพระเกี้ยว เป็นอาคารเอนกประสงค์ของจุฬาลงกรณ์มหาวิทยาลัย สร้างในปี พ.ศ. 2508 ใช้เป็นสถานที่จัดกิจกรรมของมหาวิทยาลัยหลายอย่าง เช่น จุฬาฯวิชาการ ชั้นใต้ดินเป็นศูนย์หนังสือจุฬาลงกรณ์มหาวิทยาลัย ลักษณะภายนอกของศาลาพระเกี้ยวเป็นสถาปัตยกรรมสมัยใหม่ รูปทรงคล้ายพระเกี้ยว ในปี พ.ศ. 2559 ศาลาพระเกี้ยวได้รับการคัดเลือกให้รับรางวัลอาคารอนุรักษ์ศิลปะสถาปัตยกรรมดีเด่นจากสมาคมสถาปนิกสยามในพระบรมราชูปถัมภ์
ประวัติ
นับตั้งแต่ พ.ศ. 2500 จุฬาลงกรณ์มหาวิทยาลัยมีนิสิตเป็นจำนวนมาก มีการสนับสนุนให้นิสิตทำกิจกรรมในระหว่างศึกษาในมหาวิทยาลัย ทำให้สโมสรนิสิตจำเป็นต้องมีการขยายพื้นที่ปฏิบัติงานจากอาคารจักรพงษ์ที่ใช้อยู่เดิม ในขณะนั้นจอมพล ประภาส จารุเสถียร อธิการบดีจุฬาลงกรณ์มหาวิทยาลัย และคณะผู้บริหารมหาวิทยาลัยในขณะนั้นมีแนวคิดที่จะสร้างอาคารเอนกประสงค์เพื่อเป็นศูนย์รวมกิจกรรมของนิสิต สภามหาวิทยาลัยจึงอนุมัติให้สร้างอาคารหลังหนึ่งโดยใช้ชื่อว่า ศาลาพระเกี้ยว ขึ้นบริเวณด้านหลังอาคารจุลจักรพงษ์ในปัจจุบัน ใช้งบประมาณการก่อสร้าง 12 ล้านบาท
ศาลาพระเกี้ยวเริ่มดำเนินการก่อสร้างเมื่อ พ.ศ. 2508 สร้างเสร็จลงใน พ.ศ. 2509 มีหม่อมเจ้าโวฒยากร วรวรรณ เป็นสถาปนิกออกแบบ เลิศ อุรัสยนันทน์เป็นสถาปนิกผู้ช่วยและมีรชฏ กาญจนะวณิชย์เป็นวิศวกรควบคุมการก่อสร้าง หลังจากสร้างเสร็จสมบูรณ์ได้มีพิธีเปิดในวันที่ 26 มีนาคม พ.ศ. 2510 ซึ่งตรงกับวันครบรอบการประดิษฐานโรงเรียนข้าราชการพลเรือนของพระบาทสมเด็จพระจุลจอมเกล้าเจ้าอยู่หัวขึ้นเป็นจุฬาลงกรณ์มหาวิทยาลัยครบ 50 ปี
ในปี พ.ศ. 2522 จุฬาลงกรณ์มหาวิทยาลัยทำการปิดศาลาพระเกี้ยวเพื่อทำการปรับปรุงซ่อมแซมครั้งใหญ่ เนื่องจากความทรุดโทรมที่เกิดจากการใช้งานมายาวนานและปัญหาฐานรากทรุด ใช้งบประมาณในการซ่อมแซมในครั้งนี้เป็นเงิน 19 ล้านบาท ใช้เวลา 2 ปีครึ่งจึงแล้วเสร็จ หลังจากนั้น 35 ปี ในปี พ.ศ. 2557 ศาลาพระเกี้ยวปิดทำการอีกครั้งเพื่อปรับปรุงซ่อมแซมครั้งใหญ่เป็นครั้งที่ 2 ประกอบไปด้วยการปรับปรุงชั้นล่าง(ชั้นใต้ดิน) ใช้งบประมาณ 4 ล้านบาท และการปรับปรุงตัวอาคารศาลาพระเกี้ยว ใช้งบประมาณ 60 ล้านบาท ในครั้งนี้ใช้เวลาปรับปรุง 1 ปีจึงสามารถเปิดทำการได้ในปีการศึกษา 2558
ลักษณะอาคาร
ศาลาพระเกี้ยวเป็นอาคารคอนกรีตเสริมแรงด้วยเหล็ก (คอนกรีตเสริมเหล็ก) 2 ชั้น มีชั้นใต้ดิน 1 ชั้น ภายในชั้น 1 เป็นโถงขนาดใหญ่ปูพื้นด้วยไม้ ชั้น 2 เป็นชั้นลอยเกาะติดกับตัวอาคารด้านในรอบด้าน เพดานโปร่งสูง ผนังด้านข้างเป็นหน้าต่างกระจก รูปทรงโดยรวมของตัวอาคารออกแบบให้คล้ายพระเกี้ยว สัญลักษณ์ประจำจุฬาลงกรณ์มหาวิทยาลัย ในปี พ.ศ. 2559 ศาลาพระเกี้ยวได้รับการคัดเลือกจากสมาคมสถาปนิกสยามในพระบรมราชูปถัมภ์ให้ได้รางวัลอนุรักษ์ศิลปะสถาปัตยกรรมดีเด่น
ด้วยจุดประสงค์ของโครงการก่อสร้างศาลาพระเกี้ยวคือการเป็นอาคารศูนย์รวมกิจกรรมนิสิต ที่ตั้งของศาลาพระเกี้ยวจึงถูกเลือกให้รายล้อมด้วยอาคารคณะวิชา หน่วยงานและป้ายหยุดรถโดยสารภายในจุฬาลงกรณ์มหาวิทยาลัย ถือเป็นจุดสัญจรสำคัญของนิสิตและผู้มาติดต่อมหาวิทยาลัย กลุ่มอาคารของคณะและหน่วยงานที่ตั้งอยู่ใกล้เคียงศาลาพระเกี้ยว เช่น คณะรัฐศาสตร์ คณะวิศวกรรมศาสตร์ คณะเศรษฐศาสตร์ คณะวิทยาศาสตร์ สถาบันภาษาและพาณิชยศาสตร์และการบัญชี
เมอรีล สตรีป
เมอรีล สตรีป (Mary Louise "Meryl" Streep; เกิด 22 มิถุนายน ค.ศ. 1949) เป็นนักแสดงหญิงชาวอเมริกันผู้ประสบความสำเร็จอย่างงดงามบนเวทีออสการ์ เธอมีผลงานทั้งละครเวที โทรทัศน์ และภาพยนตร์ มากกว่า 80 เรื่อง และอยู่ในวงการบันเทิงมากกว่า 40 ปี เธอถือเป็นนักแสดงหญิงเพียงไม่กี่คนของโลกที่จัดอยู่ใน 1 ใน 10 นักแสดงหญิงยอดเยี่ยมที่สุดตลอดกาล เธอได้รับการขนานนามว่าเป็น "เจ้าเเม่เเห่งวงการฮอลลีวู้ด" ต่อจาก เบตตี เดวิส
เมอรีลจบปริญญาตรีจากวิทยาลัย Vassa และปริญญาโทด้านการละครจากมหาวิทยาลัยเยล และปริญญาเอกจากวิทยาลัยดาร์ตมัธ
เมอรีลได้รับบทวิจารณ์และมีผลงานโฆษณาเข้ามามากมายหลังจากผลงานการแสดงในภาพยนตร์เรื่อง The Deer Hunter ที่แสดงคู่กับรอเบิร์ต เดอ นิโร ซึ่งเธอถูกเสนอชื่อขึ้นชิงรางวัลออสการ์จากบทบาทในภาพยนตร์เรื่องนี้เป็นครั้งแรกในชีวิต และในภาพยนตร์เรื่อง Kramer vs. Kramer ที่แสดงคู่กับ ดัสติน ฮอฟแมน ซึ่งเธอได้รางวัลออสการ์รางวัลแรกจากภาพยนตร์เรื่องนี้เอง
เมอรีล สตรีปเป็นหนึ่งในนักแสดงเพียงไม่กี่คนที่ได้รับรางวัลจาก 4 เวทีหลัก คือ รางวัลออสการ์, รางวัลลูกโลกทองคำ, รางวัลสมาคมนักแสดงภาพยนตร์และโทรทัศน์ และรางวัลแบฟตา โดยเธอได้รับรางวัลออสการ์ 3 รางวัล, รางวัลเทศกาลภาพยนตร์กานกาน 1 รางวัล, รางวัลลูกโลกทองคำ 8 รางวัล, รางวัลสมาคมนักแสดงภาพยนตร์และโทรทัศน์ 2 รางวัล, ขึ้นชิงรางวัลแกรมมี 4 รางวัล, รางวัลเอมมี 2 รางวัล, รางวัลแบฟตา 2 รางวัล, และขึ้นชิงรางวัลโทนี นอกจากนี้ เมอรีล สตรีป ยังเป็นนักแสดงหญิงที่ได้รับการเสนอชื่อขึ้นชิงรางวัลออสการ์มากที่สุดในโลก รวมทั้งสิ้น 21 รางวัล(สถิติเดิมเป็นของ เบตตี เดวิส) และได้รับการเสนอชื่อขึ้นชิงรางวัลลูกโลกทองคำมากที่สุดในโลก รวมทั้งสิ้น 31 รางวัล (สถิติเดิมเป็นของ แจ็ก เลมมอน ที่ได้รับการเสนอชื่อขึ้นชิง 22 รางวัล) จากผลงานการแสดงที่มีคุณภาพ พร้อมด้วยรางวัลการันตีมากมาย เมอรีลจึงถือได้ว่าเป็นนักแสดงที่ยอดเยี่ยมคนหนึ่ง
ชีวิตส่วนตัว
เมอรีล สตรีปพบกับ จอห์น คาซาล นักแสดงผู้รับบทเฟรโด คอร์เลโอเน ใน เดอะก็อดฟาเธอร์ และ เดอะก็อดฟาเธอร์ ภาค 2 และหมั้นกันในปี ค.ศ. 1976 ทั้งคู่เคยร่วมงานกันในภาพยนตร์เรื่อง เดอะ เดียร์ฮันเตอร์ กำกับโดยไมเคิล ชิมิโน ก่อนคาซาลจะเสียชีวิตด้วยโรคมะเร็งกระดูก เมื่อวันที่ 12 มีนาคม ค.ศ. 1978
เมอรีลแต่งงานกับประติมากร ดอน กัมเมอร์ ตั้งแต่เดือนกันยายน ค.ศ. 1978 จนถึงปัจจุบัน มีบุตรด้วยกัน 4 คน (เฮนรี่ วูล์ฟ กัมเมอร์, แมรี่ วิลลา 'เมมีย์' กัมเมอร์, เกรซ เจน กัมเมอร์, ลูอิซ่า เจคอบสัน กัมเมอร์)
อ้างอิง
1949
บี-มิกซ์
บี-มิกซ์ (B-Mix) กลุ่มศิลปินชายชาวไทย ค่าย อาร์เอส ประกอบด้วยสมาชิก 4 คนได้แก่ มิ้นท์ - เปรมินทร์ วงศ์เบี้ยสัจจ์, ต๊ะ - พัฒนศักดิ์ พงษ์พันธุ์, โก้ - จตุโชค วิริยะพงศ์ชัย และด็อจ - พันธุ์ธวัช บูลย์เวช มีผลงานในช่วงปี พ.ศ. 2546 จนถึง พ.ศ. 2548
หลังจากที่ยุบวงไป ปัจจุบันในปี พ.ศ. 2560 บี-มิกซ์ ได้กลับมารวมตัวกันออกซิงเกิ้ลในรอบ 12 ปี อีกครั้ง ภายใต้สังกัดใหม่ "เดโมแล็บ (DEMOLAB)" โดยผู้ก่อตั้ง ณรงค์ศักดิ์ ศรีบรรฎาศักดิ์วัชรากรณ์ (เอฟู) กับซิงเกิลที่มีชื่อว่า "ฉันมันแค่แฟนเก่า (Ex Soul)" (ปล่อยเพลงวันที่ 23 พ.ย. 60) และเปลี่ยนชื่อวงเป็น "ต๊ะ มิ้นท์ ด็อจ โก้ (TMDG)"
ลาชาซ-เดอ-แปอีร์
ลาชาซ-เดอ-แปอีร์ (La Chaze-de-Peyre; La Chasa de Peire) เป็นอดีตเทศบาลในจังหวัดลอแซร์ ประเทศฝรั่งเศส ในวันที่ 1 มกราคม ค.ศ. 2017 ลาชาซ-เดอ-แปอีร์ถูกรวมเข้ากับเทศบาลแปอีร็องโนบรักที่จัดตั้งขึ้นใหม่ ใน ค.ศ. 2017 อดีตเทศบาลนี้มีประชากร 296 คน
บี-มิกซ์
ชีวิตส่วนตัว
ปัจจุบัน โก้ ได้ผันตัวเข้าสู่วงการฟุตบอลอย่างเต็มตัว ซึ่งเคยเป็นผู้จัดการทีมให้กับ สโมสรกีฬาราชประชา และได้เปิดร้านอาหารประเภทยำ ในชื่อ แซ่บป่ะล่ะ​ ปัจจุบัน​มีครอบครัว​แล้ว ต๊ะ หันมาเป็นนักแสดงและพิธีกร มิ้นท์ กับ​ ด็อจ​ ผันตัวทำธุรกิจของตัวเองและมีครอบครัว​แล้วเช่นเดียวกัน
จิ่ง รุ่ยเฉว
เคยเข้าร่วมการแข่งขันโอลิมปิกฤดูร้อน 2012 กีฬามวยปล้ำในโอลิมปิกฤดูร้อน 2012 – ฟรีสไตล์ไม่เกิน 63 กิโลกรัม หญิง ได้รับรางวัลเหรียญเงิน
พระมหารัชมงคลดิลก (บุญเรือน ปุณฺณโก)
พระมหารัชมงคลดิลก นามเดิม บุญเรือน ปิ่นเกษ ฉายา ปุณฺณโก อดีตผู้ช่วยเจ้าอาวาสวัดบวรนิเวศราชวรวิหาร และเป็นพระอภิบาลในพระภิกษุ พระบาทสมเด็จพระวชิรเกล้าเจ้าอยู่หัว เมื่อครั้งทรงผนวช ขณะดำรงพระอิสริยยศเป็น "สมเด็จพระบรมโอรสาธิราช สยามมกุฎราชกุมาร"
ประวัติ
พระมหารัชมงคลดิลก มีนามเดิมว่า บุญเรือน ปิ่นเกษ เกิดเมื่อวันที่ 7 กุมภาพันธ์ พ.ศ. 2466 ที่ตำบลบางกุ้ง อำเภอบางคนที จังหวัดสมุทรสงคราม เป็นบุตรของนายเรือง กับนางช้อย ปิ่นเกษ
ในเดือนกรกฎาคม พ.ศ. 2480 ได้บรรพชาเป็นสามเณร ณ วัดอมรเทพ ตำบลบางกุ้ง อำเภอบางคนที จังหวัดสมุทรสงคราม โดยมี พระอธิการจันทร์ กิตฺติสาโร วัดบ้านยาง ตำบลท่ามะขาม อำเภอเมือง จังหวัดกาญจนบุรี เป็นพระอุปัชฌาย์ ต่อมาในวันที่ 9 พฤษภาคม พ.ศ. 2487 ได้อุปสมบทเป็นพระภิกษุ ณ วัดบางคนทีนอก ตำบลกระดังงา อำเภอบางคนที จังหวัดสมุทรสงคราม โดยมีพระครูบัณฑรธรรมธาดา วัดอมรเทพ ตำบลบางกุ้ง อำเภอบางคนที จังหวัดสมุทรสงคราม เป็นพระอุปัชฌาย์
ตำแหน่งหน้าที่ทางการคณะสงฆ์
พระมหารัชมงคลดิลก เคยดำรงตำแหน่งเป็นกรรมการมหาเถรสมาคม เจ้าคณะแขวงบวรนิเวศ เลขานุการสมเด็จพระสังฆราช และตำแหน่งอื่น ๆ อีกหลายตำแหน่ง
นอกจากนั้น ยังเคยเป็นพระอภิบาล (พระพี่เลี้ยง) ในพระภิกษุสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร (พระยศในขณะนั้น) ในคราวทรงผนวช เสด็จประทับ ณ วัดบวรนิเวศวิหาร เมื่อปี พ.ศ. 2521
ประเทศจีนในพาราลิมปิกฤดูร้อน 2016
กรีฑา
ผลการแข่งขันดังนี้ :
โรงพยาบาลเกษมราษฎร์ ศรีบุรินทร์
โรงพยาบาลเกษมราษฎร์ ศรีบุรินทร์ หรือ โรงพยาบาลเกษมราษฎร์ เป็นโรงพยาบาลที่จังหวัดเชียงราย ในภาคตะวันออกเฉียงเหนือของประเทศไทย ซึ่งเป็นโรงพยาบาลที่สำคัญแห่งหนึ่งของจังหวัด ก่อตั้งเมื่อ พ.ศ. 2536 โดยกลุ่มโรงพยาบาลเกษมราษฎร์ซึ่งตั้งอยู่ที่กรุงเทพมหานคร
โรงพยาบาลอยู่บนทางหลวงแผ่นดินหมายเลข 1 ในเมืองเชียงราย โดยเป็นโรงพยาบาลที่ให้บริการเต็มรูปแบบตลอด 24 ชม. ซึ่งมี 120 เตียง สามารถให้การรักษาพยาบาลตามปกติ และบริการที่ทันสมัยในความเชี่ยวชาญพิเศษที่หลากหลาย
รถไฟใต้ดินเอเธนส์
รถไฟใต้ดินเอเธนส์ (Μετρό Αθήνας, Metró Athínas) เป็นระบบขนส่งมวลชนในประเทศกรีซ ให้บริการในเขตกรุงเอเธนส์ เริ่มดำเนินการในปี ค.ศ. 1869
รายชื่อแหล่งมรดกโลกในยุโรปใต้
องค์การยูเนสโกได้ขึ้นทะเบียนสถานที่สำคัญใน 16 ประเทศในภูมิภาคยุโรปใต้ ยิบรอลตาร์ (ในฐานะดินแดนโพ้นทะเลของสหราชอาณาจักร) และดินแดนในส่วนทวีปยุโรปของตุรกี เป็นมรดกโลกหลายแห่ง ทั้งนี้ ไม่นับรวมแหล่งมรดกโลกที่ตั้งอยู่ในแคว้นกานาเรียสของสเปน มาเดราของโปรตุเกส ดินแดนในส่วนทวีปเอเชียของตุรกี และประเทศไซปรัส
โบฮีเมีย
โบฮีเมีย (Čechy; Bohemia; Czechy) เป็นดินแดนในประวัติศาสตร์ของยุโรปกลาง กินเนื้อที่สองในสามทางตะวันตกของดินแดนเช็ก ซึ่งปัจจุบันคือประเทศเช็กเกีย ในความหมายที่กว้างกว่านั้น ในบางครั้งยังใช้เรียกเขตแดนเช็กทั้งหมด รวมถึงมอเรเวียและเช็กไซลิเซีย โดยเฉพาะในบริบททางประวัติศาสตร์ เช่น ราชอาณาจักรโบฮีเมีย
ตำบลแฆฟรี
แฆฟรี เป็นตำบลในอำเภอกลาง เทศมณฑลเซพีดอน จังหวัดฟอร์ส ประเทศอิหร่าน แบ่งออกเป็น 44 หมู่บ้าน จากสำมะโน พ.ศ. 2549 ตำบลนี้มีประชากร 4,035 คนใน 976 ครัวเรือน
ไฮนทซ์ บรันท์
พลตรี ไฮนทซ์ บรันท์ (Heinz Brandt; 11 มีนาคม ค.ศ. 1907 – 21 กรกฎาคม ค.ศ. 1944) เป็นเจ้าหน้าที่นายทหารในช่วงสงครามโลกครั้งที่สอง ได้ทำหน้าที่เป็นผู้ช่วยนายพลอาด็อล์ฟ ฮ็อยซิงเงอร์ หัวหน้าของหน่วยปฏิบัติการของนายพล อาจจะกล่าวได้ว่า เขาได้ช่วยชีวิตอดอล์ฟ ฮิตเลอร์ อย่างไม่ได้ตั้งใจ โดยได้ใช้เท้าย้ายกระเป๋าที่ใส่ระเบิดที่ถูกวางเอาไว้โดยเคลาส์ ฟ็อน ชเตาเฟินแบร์ค ให้ไปอยู่หลังขาโต๊ะประชุมในเหตุการณ์แผนลับ 20 กรกฎาคม ทำให้ฮิตเลอร์รอดชีวิตจากระเบิด แต่ตัวเขากลับเสียชีวิตจากแรงระเบิดพร้อมกับเสียขาไป
19071944
เจ้าอินทกุมาร
เจ้าอินทกุมาร เป็นเจ้านายเชียงรุ่ง ราชวงศ์อาฬโวสวนตาล ทรงเป็นพระราชบิดาของเจ้าองค์คำ เป็นพระราชปิตุลาของเจ้ากิ่งกิสราช และเจ้าอินทโฉม
ประวัติ
ช่วงรัชกาลเจ้าแพงเมือง (เท่าแพงเมือง 刀扁勐) เป็นเจ้าแสนหวีฟ้าสิบสองพันนา (พ.ศ. 2229-2269) ได้เกิดข้าศึกหัวขาว (ชาวดอย) หัวหน้าชื่อเจ้าบุญ ร่วมมือกับเจ้าแพงเมืองกบฏต่อจีน ทำให้จีนยกเข้าปราบปราม เจ้านายเชียงรุ่งบางองค์ถูกถอดยศศักดิ์ บางองค์ถูกฆ่าตาย ตามเชื้อเครือเจ้าแสนหวีสิบสองพันนากล่าวว่า
เจ้าอินทกุมารและเจ้านางจันทกุมารี (สันนิษฐานว่าคงจะเป็นเจ้าชั้นรองหรือชั้นห่างๆ) ได้ลี้ภัยหนีความวุ่นวายเข้ามาพึ่งพระเจ้าสุริยวงศาธรรมิกราช แห่งอาณาจักรล้านช้าง เจ้าอินทกุมารได้สมรสกับกับหญิงลาวชื่อหม่อมคำแล มีโอรสชื่อเจ้าหม่อมน้อย (เจ้าองค์นกหรือเจ้าองค์คำ) ดังพงศาวดารกล่าวว่า
เกียรติชัย ไอซ์เจลลิบาล์ม
เกียรติชัย ไอซ์เจลลิบาล์ม หรือ เกียรติชัย เอ็มยุเด็น มีชื่อจริงว่านายอาทิตย์ ประดิษฐ์ผล เป็นชาวจังหวัดชุมพร นักมวยไทยและนักมวยสากลอาชีพชาวไทย เกิดเมื่อ 17 ตุลาคม พ.ศ. 2525 สถิติการชก 36 ครั้ง ชนะ 29 (น็อค 19) แพ้ 7